<classify> ELIZABETH KILINDI -NJOMBE MASHAHIDI wawili, akiwamo daktari aliyemtibu mwanafunzi wa Shule yaMsingi Madeke, Hosea Manga, ambaye anadaiwa kupata ulemavu wa uti wa mgongokutokana na adhabu, wameieleza Mahakama ya Hakimu Mkazi Njombe walivyoshudia tukiohilo. Kesi hiyo namba 141 ya mwaka 2019 ya Jamhuri dhidi ya Focus Mbilinyi,inasikilizwa mbele ya Hakimu Mkazi Ivan Msaki. Shahidi wa tatu ambaye ni mwanafunzi wa Shule ya Madeke, aliyekuwaakisoma darasa moja na Hosea, akiongozwa na Mwendesha Mashtaka wa Serikali, ElizabetiMallya, alidai kuwa mnamo Machi 21, mwaka 2017, Mwalimu Focus Mbilinyi alitoazoezi la hesabu na baadaye kutoa adhabu kwa waliokosa. Alidai kuwa yeye na wanafunzi wenzake akiwamo Hosea walipokea adhabuhiyo. Shahidi huyo alidai kuwa yeye alikosa hesabu sita na akatandikwa vibokovitano, huku akishuhudia mwenzake Hosea aliyekosa hesabu zote akipewa adhabu yaviboko akiwa ameninginizwa kichwa chini miguu juu. Kwa upande wa shahidi namba nne, Dk. Silvery Mwesige, kutoka Taasisi yaMifupa Hospitali ya Taifa Muhimbili Moi, Idara ya Upasuaji wa Ubongo na Mishipa,alisema kuwa alianza kumuhudumia mtoto Hosea kuanzia mwanzoni mwa Aprili mwaka 2017. Alidai kuwa baada ya vipimo majibu yalionyesha alikuwa na mgandamizo sehemuya mwisho ya uti wa mgongo hali iliyofanya damu isiweze kufika eneo hilo. Baadaye uliibuka mvutano wa kisheria kwa mawakili watetezi ambao awaliwalipinga na kuhoji uhalali wa taarifa ya matibabu kutoka Taasisi ya Moi,iliyowasilishwa na Dk. Mwesige kwa madai kuwa shahidi huyo hakushiriki katikabaadhi ya vipimo vya mtoto Hosea. Pingamizi hilo lilimalizwa na Hakimu Msaki ambaye alitoa uamuzi mdogo naufafanuzi wa kisheria kubainisha uhalali wa taarifa na vielelezoviliyowasilishwa na Dk. Mwesige. Dk. Mwesige alipoulizwa na upande wa utetezi, aliiambia mahakama kuwahawezi kuthibitisha kuwa adhabu ya viboko alivyopewa mtoto Hosea, inaweza kuwandiyo imesababisha tatizo alilonalo. Lakini alikiri kwamba adhabu ya viboko inaweza kuwa na tatizo la kiafyakama la mtoto Hosea, kutegemeana na nguvu na nyenzo anayotumia mtoa adhabu. Shauri hilo limeahirishwa na litaendelea kusikilizwa Desemba 2. Kesi hiyo ni ya pili kufunguliwa kwa tukio lililomkuta mtoto HoseaManga. Kesi ya awali namba 83 ya mwaka 2017 ilifutwa kutokana na daktarialiyemtibu kutoka Hospitali ya Taifa Muhimbili kushindwa kufika mahakamanikutoa ushahidi licha ya kuitwa mara nane.  <topic>: AFYA 